พอดีดิฉันเข้าห้องน้ำปัสสาวะแล้วเห็นปัสสาวะออกสีน้ำตาลค่ะจะมีผลเสียอะไรมั้ยคะซึ่งก่อนหน้ามีอาการท้องเสียจึงกินยาฆ่าเชื้อไปยามีผลต่อปัสสาวะเปลี่ยนสีมั้ยคะ
สวัสดีค่ะ อาการปัสสาวะออกมาเป็นสีออกน้ำตาลนั้น อาจจะเกิดจาก ปัสสาวะที่ข้นมากผิดปกติเช่นจากการดื่มน้ำน้อย การติดเชื้อในทางเดินปัสสาวะ หรืออาจเป็นเลือดที่ปนออกมากับปัสสาวะทำให้ออกเป็นสีน้ำตาล ซึ่งการมีเลือดในทางเดินปัสสาวะอาจคิดถึงการติดเชื้อ การมีนิ่วในทางเดินปัสสาวะ ภาวะไตอักเสบในเบื้องต้น พยายามดื่มน้ำเปล่าสะอาดมากๆในแต่ละวันให้ได้ประมาณ 1-2 ลิตร ร่วมกับไม่กลั้นปัสสาวะ สังเกตอาการ ถ้ายังมีปัสสาวะออกมาสีน้ำตาลต่อเนื่องแม้ดื่มน้ำเพียงพอแล้ว ร่วมกับมีไข้ ปวดท้องน้อย ปัสสาวะแล้วขัดๆ ควรไปพบแพทย์ เรื่องการกินยาฆ่าเชื้อไม่น่าจะส่งผลต่อสีของปัสสาวะได้มากนัก แต่ก็ต้องทราบชื่อและขนาดยาที่แน่นอนด้วยจึงจะบอกได้ค่ะ